
   REPUBLIKA HRVATSKA
   Trgovački sud u Zagrebu                                                                           67. St-27/15-11                                                            
   Zagreb, Amruševa 2/II

U  I M E  R E P U B L I K E  H R V A T S K E 

R J E Š E N J E

Trgovački sud u Zagrebu, po stečajnom sucu Gordanu Zubaku, u stečajnom predmetu u povodu prijedloga predlagatelja FINANCIJSKA AGENCIJA, Zagreb, Vrtni put 3, za otvaranje stečajnog postupka nad dužnikom GP RAD d.o.o., Zagreb, Mendlova 9, OIB: 86367463909, 04. siječnja 2016., 
r i j e š i o    j e

 Odbacuje se kao nedopušten prijedlog za otvaranje stečajnog postupka nad dužnikom GP RAD d.o.o., Zagreb, Mendlova 9, OIB: 86367463909.

Obrazloženje

Uvidom u stečajni spis St-694/14  i provjerom u sudskom registru, sud je utvrdio da je rješenjem od 19. svibnja 2015. otvoren stečaj nad dužnikom GP RAD d.o.o., Zagreb, Mendlova 9. Navedeno rješenje o otvaranju stečaja objavljeno je u „Narodnim novinama“ broj 57/15 od 27. svibnja 2015. 
	Stečajni postupak je izvanparnični postupak te se taj postupak vodi po odredbama sadržanim u Stečajnom zakonu („Narodne novine“ broj 44/96, 29/99, 129/00, 123/03, 82/06, 116/10, 25/12 i 133/12, dalje: SZ), a na odgovarajući način primjenjuju se odredbe Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 123/08, 57/11 i 25/13, dalje: ZPP), ako Stečajnim zakonom nije drukčije određeno (čl. 6. st. 1. SZ-a).
	Imajući u vidu navedeno, nakon što je sud donio rješenje o otvaranju stečajnog postupka, nema nikakve pravne osnove ponovno ocjenjivati novi prijedlog za otvaranje stečajnoga postupka nad istim dužnikom. Naime, nad istim stečajnim dužnikom moguće je pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon.
Kako je nad navedenim dužnikom otvoren stečaj na temelju odredbe čl. 288. st. 2. ZPP-a u vezi s čl. 6. SZ-a, zbog navedenih razloga, odbačen prijedlog za otvaranje stečajnog postupka nad dužnikom. 
U Zagrebu, 04. siječnja 2016.
                  SUDAC:
                                                                                                            Gordan Zubak, v.r.

UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.
Za točnost otpravka-ovlašteni službenik:
Ivana Rogić

